༄༅། །ཀུན་རིག་གཞན་ཕན་མཐའ་ཡས་ཀྱི་ཆོ་གའི་ལུང་སྦྱོར་
རིན་ཆེན་ཕྲེང་བ་ཞེས་བྱ་བ་བཞུགས་སོ། །
རྒྱ་གར་སྐད་དུ། ཤྲཱི་ཝན་གུ་རུ་མཧཱ་བཻ་རོ་ཙ་ན་ཡེ་ན་མ༔ བོད་སྐད་དུ།དཔལ་བླ་མ་རྣམ་པར་སྣང་
མཛད་ཆེན་པོ་ལ་ཕྱག་འཚལ་ལོ། །བླ་མ་རྗེ་དང་དཀྱིལ་འཁོར་གཙོ། །དབྱེར་མེད་ཞབས་ལ་ཕྱག་
བཙལ་ནས། །འདིར་ནི་གཞན་ཕན་མཐའ་ཡས་ལ། །ལུང་སྦྱོར་རིན་ཆེན་ཕྲེང་བ་སྤེལ། །དེ་ལ་འདིར་ལྷ་
ཁང་ལ་སོགས་པའི་དོན་ནི། །སྦྱོང་རྒྱུད་ལས། གཙུག་ལག་ཁང་དང་སྐྱེད་མོས་ཚལ། །མཆོད་རྟེན་
ལྷ་ཁང་ཀུན་དགའ་སོགས། །ཞེས་གསུངས་སོ། །རས་བྲིས་ཀྱི་དཀྱིལ་འཁོར་སོགས་ནི། ལང་ཀ་
རྒྱལ་བཟང་གིས། དཀྱིལ་འཁོར་བྲི་བར་མ་ནུས་ན། །དཀྱིལ་འཁོར་དང་མཉམ་རས་གཞི་ལ། ངེས་
པར་དཀྱིལ་འཁོར་ལྷ་ཚོགས་ནི། །སྐུ་མདོག་ཕྱག་མཚན་རྫོགས་པར་བྲི། །ཞེས་སོ། །མཆོད་ཡོན་སྔོན་
དུ་སོགས་ཀྱི་མཆོད་ཡོན་ནི། །སློབ་དཔོན་ཀུན་དགའ་སྙིང་པོའི་གཙུག་དགུའི་གཞུང་ལས། ནས་དང་
འབྲས་ཡོལ་ཏིལ་དང་ནི། །ཙནྡན་དཀར་པོ་དང་ལྡན་ཞིང༌། །མེ་ཏོག་འོ་མ་དྲི་ཞིམ་བཅས། །མཆོད་
232

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་དྲུག་པ།
ཡོན་སྣོད་དུ་བཞག་པར་བྱ། །ཞེས་གསུངས་སོ། །སྣོད་ཀྱང་གསེར་དང་དངུལ༌དང༌ཉ༌ཕྱིས༌དང༌། རྡོ༌
དང་ཤིང་དང་ཟངས་མའ་སྣོད། །འདི་དག་མཆོད་ཡོན་སྣོད་ཡིན་ཏེ། །མཐར་ཡང་འདབ་མའི་སྣོད་
སྦྱར་བྱ། །ཞེས་གསུངས་པའི་འདབ་མའི་དོན། །ལྟེ་བ་སུམ་ཆ་ཐ་མ་སུམ་གཉིས་བྱས་པའི་བལ་ཏིང་
ཁ་ཁྱེར་མེད་པ་ཡིན་ལ། །ཞབས་བསིལ་སུ་མ་བཤད་ཀྱང༌། །ཕྱག་ལེན་ལ་དྲི་བཟང་པོ་བཏབ་པའི་
ཆུ་ཤར་ལྷོར་འཇོག །འབུལ་བའི་ཚིག་བདེ་བར་གཤེགས་སོ་སོགས་ཡིན་གསུངས། མཆོད་ཡོན་ནི་
ཤར་དུའོ། །ལྷོར་མེ་ཏོག་རྣམ་པ་སྣ་ཚོགས་དང༌། ལྷོ་ནུབ་ཏུ་སྤོས། ནུབ་ཏུ་མར་མེ། ནུབ་བྱང་དུ་དྲི་
མཆོག །བྱང་དུ་ཞལ་ཟས། བྱང་ཤར་དུ་མཚམས་འཛིན་གྱི་མེ་ཏོག་རྣམས་སོ། །གཞན་མཆོད་རྫས་
བུམ་པ་གཏོར་མ་རྣམས་ནི། སྦྱོང་རྒྱུད་ལས། དེ་ནས་མཁས་པས་དཀྱིལ་འཁོར་ལ། །བླ་བྲེ་རྒྱལ་
མཚན་ལྷབ་ལྷུབ་དང༌། །གདུགས་དང་རྔ་ཡབ་ལྡ་ལྡི་དང༌། །འཕན་དང་སྣ་ཚོགས་ན་བཟས་མཆོད། །
གསེར་ལས་བྱས་པའི་བྱ་རྣམས་ནི། །བརྒྱད་དམ་བཅུ་དྲུག་ལྷག་ཀྱང་རུང༌། །དབང་བསྐུར་རིན་ཆེན་
ཆུས་གང་བའི། །བུམ་པ་ལྔ་ནི་བཞག་པར་བྱ། །མར་མེ་གཏོར་མ་བུམ་པ་དང༌། །མཛེས་པའི་བཤོས་
རྣམས་བཞག་བྱ་ས་ཏེ། །བཟའ་བར་རུང་བ་སྦྱར་ལེགས་དང༌། །བཅའ་བ་སྣ་ཚོགས་བཞག་པར་བྱ། །
གནོད་སྦྱིན་སྲིན་པོའི་ཁ་ཟས་སུ། །གཏོར་མ་རྣམ་པ་སྣ་ཚོགས་བཞག །འབྱུང་པོ་ཆེ་དང་ལྷ་དང་ཀླུ།
མི་དང་མི་མིན་དེ་བཞིན་ཏེ། །མེ་ཏོག་དྲི་རྣམས་སྣ་ཚོགས་དང༌། །འོ་མ་མར་དང་ཀ་རར་བཅས། །
རྣམ་རྒྱལ་བུམ་པ་དྲི་ཡི་ཆུས། །རབ་ཏུ་བཀང་བ་བཞག་པར་བྱ། །ཞེས་གསུངས་སོ། །སྒྲུབ་པ་པོ་སོགས་
ཀྱི་དོན་ནི། །སྦྱོང་རྒྱུད་ལས། དེ་ནས་ཁྲུས་ལ་སོགས་བྱས་ལ། །དྲི་དང་ཕྲེང་མཆོག་ཕྲེང་བ་ཅན། །
དྲི་ཞིམ་ཁ་བཀང་མཆོག་མཛེས་པས། །རྡོ་རྗེ་འཛིན་མས་ཞུགས་ནས་ཀྱང༌། །མེ་ཏོག་ཐོགས་ཏེ་སྒོ་
ཕྱོགས་འདུག །ཅེས་སོ། །རྡོ་རྗེ་གནོད་སྦྱིན་དང༌། རྡོ་རྗེ་མིའི་སྔགས་རྒྱའི་དགོས་པ་ནི། ལེགས་
གྲུབ་ལས། ཁྲོ་བོའི་གསང་སྔགས་རྒྱར་བཅས་པའི། །མེ་ཏོག་ལ་སོགས་རྣམ་པར་བསང༌། །ཞེས་
གསུངས་པས། མེ་ཏོག་འབུལ་ཚེ། ལོག་འདྲེན་མེ་ཏོག་ཆེར་བཀོད་དང༌། བདུག་པ་ལ་ནག་པོ་ལུས་
ཆེན། མར་མེ་ལ་གཙུག་ཕུད་གཅིག་པ། དྲི་མཆོག་ལ་ཟས་སུ་དྲི་ཟ་བ་རྣམས་ཀྱི་བགེགས་དང་། གཞན་
233

ཀུན་རིག་གཞན་ཕན་མཐའ་ཡས་ཀྱི་ཆོ་གའི་ལུང་སྦྱོར་རིན་ཆེན་ཕྲེང་བ།
ཡང་ཟས་སུ་མེ་ཏོག་བཟའ་བ་དང༌། སོགས་ཀྱི་བགེགས་ཡོད་པས་དེ་དག་བསྲུང་བའི་ཕྱིར་ཡིན་ནོ། །
བསྲུངས་པས་ཞི་བར་འགྱུར་རམ་ཞེ་ན། འགྱུར་ཏེ། དཔུང་བཟང་ལས། བགེགས་དང་ལོག་འདྲེན་
རྣམ་པར་གཞོམ་པའི་ཕྱིར། །བདུད་རྩི་ཐབས་སྦྱོར་དྲག་ཤུལ་ལས་ཀྱང་སྦྱར། །སྔགས་པ་དེ་ཡིས་
གསང་སྔགས་ལམ་ཞུགས་པས། བགེགས་དང་ལོག་འདྲེན་རྣམས་ཀྱིས་ཡོངས་མི་ཚུགས། །ཞེས་
སོ༑ ༑རྡོ་རྗེ་མི་ཡི་སྔགས་རྒྱས་ངན་པའི་དངོས་པོ་བསྲེག །གཟི་བརྗིད་དང་ཕུན་སུམ་ཚོགས་པ་བསྐྱེད།
ཨོཾ་སྭ་ནི་མཆོད་རྫས། སེམས་དཔའ་འབྱུང་བ་ལས། ཡི་གེ་ཨོཾ་ལས་རིན་ཆེན་སྣ་བདུན་དང༌། དཔག་
བསམ་གྱི་ཤིང་དང༌། ཁ་ཟས་རོ་བརྒྱ་པའི་མཆོད་པ་སྤྲུལ་ནས་ཞེས་དང༌། རྣམ་སྣང་སྒྱུ་དྲའི་འགྲེལ་
པར། རྡོ་རྗེ་མེ་ཏོག་ལ་སོགས་པའི་ཕྱག་རྒྱ་དང༌། སྔགས་ཡོངས་སུ་བཟླས་པའི་མེ་ཏོག་དང༌། སྤོས་
དང༌། མར་མེ་དང༌། བྱུག་པ་སོ་སོའི་གསང་སྔགས་བརྗོད་ཅིང༌། དཀྱིལ་འཁོར་གྱི་ལྷ་ཐམས་ཅད་
མཆོད་པར་བྱའོ། །ཞེས་གསུངས་སོ། །རྡོ་རྗེ་དྲིལ་བུ་དཀྲོལ་བའི་སྔགས། རྣམ་སྣང་སྒྱུ་དྲར། ཨོྃ་བཛྲ་
གཎྜེ་ཎི་ཏ། པྲ་ར་རཎི་ཏ། སརྦ་བུདྡྷ་ཥེ་ཏྲ༌པྲ༌ཙ༌ལི༌ནི། པྲཛྙཱ༌པ༌ར༌མི༌ཏ༌ན༌ད༌སཾ་བྷ་ཝེ། བཛྲ་དྷརྨཱ་ཧྲི་
ད་ཡ་སནྟོ་ཥ་ནི་ཧཱུྃ་ཧཱུྃ་ཧཱུྃ། དེ་བོད་སྐད་དུ་བསྒྱུར་ན། རྡོ་རྗེ་དྲིལ་བུའི་སྒྲ་སྒྲོག་ཅིང༌། རབ་ཏུ་སྐྲ་སྒྲོག་པ།
ཡག་དག་པར་སྒྲ་རབ་ཏུ་སྒྲོག་པ། སངས་རྒྱས་ཀྱི་ཞིང་ཐམས་ཅད་རབ་ཏུ་གཡོ་བ། ཤེས་རབ་ཀྱི་ཕ་
རོལ་ཏུ་ཕྱིན་པའི་སྒྲའི་ངོ་བོ། །རྡོ་རྗེ་ཆོས་ཀྱི་ཐུགས་ཀུན་ནས་དགྱེས་པ། ཨོཾ་གྱི་དོན་ནི། རྡོ་རྗེ་རྩེ་མོར།
ཨོཾ་ནི་ཅི་ཞིག་ཡིན་པར་བརྗོད། །མཆོག་དང་ནོར་སྟེར་དཔལ་དང་གཡང༌། །སྐལ་བཟང་རྣམ་པ་དང་
ལྡན༌ཞིང༌། །དམ་བཅའ༌བ༌དང༌བཀྲ་ཤིས་དོན། །ནོར་བུ་འཛིན་པའི་སྙིང་པོ་ཡིན། །ཞེས་དང༌། ཡི་
གེ་ཧཱུྃ་ནི་ཅི་ཞིག་བརྗོད། །སྡུག་བསྔལ་འཇོམས་ཤིང་འཆོས་པར་བྱེད། །སྲིད་པའི་ཞགས་པ་གཅོད་
བྱེད་ཅིང༌། །གདུག་པ་གདངས་ཤིང་གསོད་བྱེད་པའི། །ཧཱུྃ་ནི་མཆོག་ཏུ་དྲན་པར་བྱ། །ཞེས་སོ། །སྔགས་
ལན་གསུམ་བརྗོད་པའི་དང་པོས་སངས་རྒྱས་དང་བྱང་ཆུབ་སེམས་དཔའ་རྣམས་སྤྱན་དྲངས་པར་བསམ།
གཉིས་པས་དེ་རྣམས་ཀྱི་བྱིན་གྱིས་བརླབས་པར་བསམ། གསུམ་པས་ཀུན་ཏུ་བཟང་པོའི་མཆོད་
སྤྲིན་ལྟར་བསམ་མོ། །སྐྱབས་འགྲོ་ནི། སྡོམ་པ་ཐམས་ཅད་ཀྱི་རྟེན་དང་རྩ་བ་ཡིན་ནོ། །ཆོས་ཐམས་
234

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་དྲུག་པ།
ཅད་སོགས་ནི། སྦྱོང་རྒྱུད་ལས། སངས་རྒྱས་ཀུན་གྱི་བྱང་ཆུབ་སེམས། །བླ་ན་མེད་པ་རྟོགས་འགྱུར་
བ༑ ༑རྒྱལ་བས་གསུངས་པའི་ཡེ་ཤེས་གང༌། །དེ་ནི་དཀྱིལ་འཁོར་སྙིང་པོར་གསུངས། །ཞེས་གསུངས།
དེ་སྒོམ་ཚུལ་ནི། དཔུང་བཟང་ལས། སྣ་རྩེར་བལྟ་ཞིང་རྣམ་པར་རྟོག་པ་སྤོངས། །ནམ་ཞིག་བསྐྱོད་
ཀྱང་རྣམ་པར་མི་གཡོ་བ། །དེ་ཚེ་དམིགས་པ་གནས་པ་ཐོབ་པ་སྟེ། །སེམས་ནི་ལས་སུ་རུང་བར་འགྱུར་
བར་ངེས། །རྩེ་གཅིག་སེམས་དང་ལྡན་པའི་མི་ལ་ནི། །ཡིད་ལས་བྱུང་བའི་དགའ་བ་རབ་ཏུ་སྐྱེ། །
དགའ་བས་ལུས་ནི་ཤིན་ཏུ་སྦྱངས་པ་ཐོབ། །ལུས་སྦྱངས་པས་ནི་བདེ་བའི་སྐལ་ལྡན་འགྱུར། །ཞེས་
སོ༑ ༑རང་ཉིད་རྡོ་རྗེ་སེམས་སོགས་ནི། །རང་གི་ལྷ་ཡི་རྣལ་འབྱོར་དག །ཚིག་ཙམ་གྱིས་ཀྱང་རྟག་
ཏུ་བྱ། །ཞེས་དཔལ་མཆོག་གིས་གསུངས། ལྕེ༌ལག༌བྱིན༌གྱིས༌བརླབ༌པ༌ནི། དེ་ཉིད་འདུས་པར། ལྕེ་
ལ་རྡོ་རྗེ་དགེ་བསྒོམས་ན། །ལས་རྣམས་ཐམས་ཅད་བྱེད་པར་འགྱུར། །ཞེས་དང༌། གཙུག་དགུའི་
གཞུང་ལས་རྡོ་རྗེའི་ལྕེ་རུ་རབ་བསམས་པས། །སྔགས་བཟློས་མཐུ་དང་ལྡན་པར་འགྱུར། །ཞེས་དང༌། རྡོ་
རྗེ་འབྱུང་བར། ལག་པའི་སོར་མོ་རྣམས་ཀྱང་རྡོ་རྗེ་རྩེ་ལྔ་པར་བསམ་ལ་བགེགས་བསལ་བ་སོགས་བྱའོ། །
ཞེས་དང༌། གཙུག་དགུར། རྡོ་རྗེ་ལག་པར་གྱུར་པ་ནི་ཕྱག་རྒྱ་འཆིང་བར་ནུས་པ་དང་ལྡན་པར་འགྱུར་
རོ༑ ༑ཞེས་སོ། །ཧཱུྃ་ལས་བདག་ཉིད་སོགས་ནི། རྡོ་རྗེ་རྩེ་མོར། གསོད་དང་སྐྲོད་ང་དྲག་པོ་སྟེ། །དེ་
ནི་ཁྲོ་བོའི་དོན་དུ་བརྗོད། །ང་ནི་རྡོ་རྗེ་མེ་ལྟར་འབར། །ཉོན་མོངས་ཐམས་ཅད་སྲེག་པར་བྱེད། །
ཅེས་གསུངས་པས། བསུན་བསྲེགས་བཅིངས་གསུམ་བྱེད་པ་ལ་ཁྲོ་བོ་མེ་ལྟར་འབར་བ་ངེས་པར་
དགོས་པའི་ཕྱིར་རོ། །དེའི་སྐུ་མདོག་ཕྱག་མཚན་ནི། དཔལ་མཆོག་ལས། སྔོན་པོ་འབར་བའི་གཟུགས་
འཆང་བ། །ཞལ་གྱི་མཆེ་བ་ཅུང་ཟད་གཙིགས། །ཞལ་ནི་ཁྲོ་དང་བཅས་པར་བཞད། །སེམས་དཔའི་
སྐྱིལ་ཀྲུང་གིས་ལེགས་བཞུགས། སྙེམས་ཅན་ཤས་ཆེར་འབར་བ་ལ། །འོད་ཟེར་འབར་བ་འཁྲུག་
པ་ཡིས། །རྡོ་རྗེ་གསོར་བར་མཛད་ལ་བརྩོན། །ཞེས་གསུངས་སོ། །གྲྀཧྞ་སོགས་བསྒྱུར་ནས། ཟུངས་
ཤིག་རྡོ་རྗེའི་དམ་ཚིག །བཾ་ཆིངས་ཤིག །ཨོཾ་བཛྲ་སོགས། རྡོ་རྗེ་མེ་ལྟར་འབར་བ་ཉི་མའི་གཟི་བརྗིད་
ཅན། མངོན་པར་དབང་བསྐུར་བ་བདག་ལ། ཨོཾ་ཏྲཾ་ནི་རྩེ་མོར། དོན་ཀུན་རབ་ཏུ་སྒྲུབ་བྱེད་པའི། །
235

ཀུན་རིག་གཞན་ཕན་མཐའ་ཡས་ཀྱི་ཆོ་གའི་ལུང་སྦྱོར་རིན་ཆེན་ཕྲེང་བ།
ཡིག་གཉིས་གོ་ཆ་བཟང་པོ་ཡིན། །ཏུ་ཥྱ་ཧོ་ཞེས་པ་མཉེས་པར་བྱའོ། །
དེ་ནས་སྔར་ཡོད་ཀྱི་བགེགས་བསལ་བ་དང༌།
ཕྱིན་ཆད་མི་འཇུག་པའི་སྲུང་འཁོར་བསྒོམ་པ་
ལས། མེ་ལྟར་འབར་བའི་སྔགས་རྒྱས་བགེགས་ལ་བསྣུན་ཅིང་བསད་པར་བསམ། བསྣུན་ཀྱང་མ་
ཤི་ཞིང་མི་འབྲོས་པའི་བགེགས་རྣམས་རྡོ་རྗེ་མེའི་སྔགས་རྒྱས་བསྲེག་པར་བྱ་སྟེ། ཧཱུྃ་བཛྲ་ཛྭ་ལ་སོགས་
བསྒྱུར་ན། རྡོ་རྗེ་མེ་ལྟར་འབར་བསྣུན་བསྲེག་ཚོས་ཆོས་ཆོམ་ཉེད་པར་གྱིས། རྩེ་མོར། ཡི་གེ་ཕཊཱ་
ནི་ཅི་ཡིན་བརྗོད། །ཉོན་མོངས་གདུག་པ་ལྟུང་བྱེད་ཅིང༌། །ཞི་བ་འགུགས་པ་ཡིན་པར་བཤད། །ཕཊཱ་
ཅེས་བྱ་བ་ལྟུང་བའི་སྒྲ །ངན་འགྲོ་བ་ལྟུང་བ་པོ། ཞེས་སོ། །རྡོ་རྗེ་ལས་མེའི་འོད་འཕྲོས་པས་བགེགས་
བསྲེགས་པར་བསམ། མེ་ལྷའི་བགེགས་ལ་སོགས་པ་མེས་མི་ཚིག་པ་རྣམས་ལུས་ངག་ཡིད་གསུམ་
བཅིངས་ནས་མགུལ་མི་ནུས་པར་བསམ། རྡོ་རྗེ་སྤྱན་མ་བགེགས་ཐམས་ཅད་ཆིངས་ཤིག་པའོ། །
དགོས་པ་ནི། རྩེ་མོར། བགེགས་བཅིངས་པ་ནི་ཇི་ལྟར་ལགས། །རྡོ་རྗེ་ཁུ་ཚུར་རབ་འབར་བ། །རྡོ་
རྗེ་ཉི་མ་རབ་འབར་དང༌། །རྡོ་རྗེ་སྤྱན་མའི་ཕྱག་རྒྱ་ཡིས། །བགེགས་བཅིང༌པ་ནི་བརྟན་པར་འགྱུར། །
ཞེས་སོ། །ཕྱིན་ཆད་མི་འཇུག་པ་ནི། དེ་ལྟར་ད་ལྟར་ཡོད་པའི་བགེགས་རྣམས་ཚར་ཆོད་ཀྱང༌། འགའ་
ཞིག་ཤི་ནས་བགེགས་སུ་སྐྱེ་བ་སྲིད་པས། དེ་མི་འཇུག་པའི་ཕྱིར་སྲུང་འཁོར་བྱ་བ་ལ། རྡོ་རྗེར་སྤྲོ་
བ་དང༌། ཁྲོ་བོར་སྤྲོ་བ་གཉིས་ལས། རྡོ་རྗེར་སྤྲོ་བའི་ལུགས་ནི། ཁམས་གསུམ་རྣམ་རྒྱལ་གྱི་རྒྱུད་
ལས། རྡོ་རྗེ་བསྡམས་པ་ཐུར་དུ་བསྟན་ཏེ་བརྐྱངས་པ་ས་ལ་བཞག་སྟེ། འདིས་རྡོ་རྗེའི་ས་གཞིར་གྱུར་
ཏེ༑ དེ་ལ་སུས་ཀྱང་གླགས་མི་རྙེད་དོ། །ཞེས་དང༌། ཁམས་གསུམ་རྣམ་རྒྱལ་གྱི་འགྲེལ་པར། རྡོ་
རྗེ་བསྡམས་པ་བརྐྱངས་པ་ས་ལ་རེག་པས་སྣ་ཚོགས་རྡོ་རྗེའི་རང་བཞིན་དུ་བྱིན་གྱིས་བརླབ་པར་བྱའོ། །
ཞེས་ཏེ། སྔགས་བསྒྱུར་ན། རྡོ་རྗེ་བརྟན་པ་བདག་ལ་ཀུན་དུ་བསྲུང་བར་མཛོད་ཅིག །རྩེ་མོར། སྭ་
ཧཱ་ཞེས་པ་ཅི་ཡིན་བརྗོད། །སྡིག་པ་ཐམས་ཅད༌ཞི༌བྱེད༌ཅིང༌། །དགེ་བའི་ཚོགས་ནི་འཕེལ་བར་བྱེད། །
ཉེས་པར་བྱས་པ་འཕྲོག་བྱེད་ཅིང༌། །སྡུག་བསྔལ་ཐམས་ཅད་འཇོམས་པའི་མཆོག །ཅེས་སོ། །བཅིངས་
པ་ཞེས་བྱ་བ་ནི། རྣམ་སྣང་སྒྱུ་ཏྲའི་འགྲེལ་པར། མངོན་པར་འདོད་པའི་སའི་ཆུ་ཀུན་ནས་རབ་ཏུ་རྡོ་
236

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་བཅུ་དྲུག་པ།
རྗེ་འབར་བས་བར་མཚམས་མེད་པར་ཁྱབ་པས་བདག་གིར་བྱས་པའི་ཚུལ་ལོ། །ཞེས་གསུངས་པས།
རྡོ་རྗེ་འཇིགས་བྱེད་ཅན་གྱི་སྔགས་རྒྱས་སྟེང་རྡོ་རྗེའི་ཐོག་གྲུ་བཞིར་བསམས་པ། སྔགས་དོན་སངས་
རྒྱས་མཉམ་སྦྱོར་གྱི་འགྲེལ་པ་རབ་ཞི་བཤེས་གཉེན་གྱིས་མཛད་པར། ཧུ་ལུ་ཧུ་ལུ་ནི་ཞུགས་ཤིག་པར་
བཤད་ལ། སྒྲོན་གསལ་དུ། ཧུ་ལུ་ཧུ༌ལུ༌ནི༌རིངས་ཤིང་རིངས་པར་ཞེས་བཤད་ཅིང༌། ཤནྟི་པས།
ཧུ་ལུ་ནི་ཀྱེ་ཧོ་ཞེས་བཤད་དོ།
།རྡོ་རྗེ་གནོད་སྦྱིན་གྱི་སྔགས་རྒྱས།ཡང་དེའི་འོག་ཏུ་རྡོ་རྗེའི་ཐོག་སྟེ་
ཉིས་རིམ་མོ། །རྡོ་རྗེ་གཙུག་ཏོར་གྱི་སྔགས་རྒྱས་ཤར་ཕྱོགས་རྡོ་རྗེའི་རྩིག་པ་ཐོག་གོང་མ་དང་སྦྲེལ་